CELEX: 32015D1067
Language: lt
Date: 1435708800000
Title: 2015 m. liepos 1 d. Komisijos įgyvendinimo sprendimas (ES) 2015/1067 dėl priemonės, kurios ėmėsi Ispanija vadovaudamasi Europos Parlamento ir Tarybos direktyva 2006/42/EB, siekdama uždrausti pateikti rinkai „Yongkang Hengfa Electrical Appliance Co Ltd“ (Kinija) gaminamą pjūklą (pranešta dokumentu Nr. C(2015) 4360) (Tekstas svarbus EEE)

3.7.2015   
            
            
               LT
            
            
               Europos Sąjungos oficialusis leidinys
            
            
               L 174/28
            
         KOMISIJOS ĮGYVENDINIMO SPRENDIMAS (ES) 2015/1067
   2015 m. liepos 1 d.
   dėl priemonės, kurios ėmėsi Ispanija vadovaudamasi Europos Parlamento ir Tarybos direktyva 2006/42/EB, siekdama uždrausti pateikti rinkai „Yongkang Hengfa Electrical Appliance Co Ltd“ (Kinija) gaminamą pjūklą
   
      
         (pranešta dokumentu Nr. C(2015) 4360)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų, iš dalies keičiančią Direktyvą 95/16/EB (1), ypač į jos 11 straipsnio 3 dalį,
   kadangi:
   
               (1)
            
            
               Ispanija informavo Komisiją apie priemonę, kuria draudžiama pateikti rinkai „Yongkang Hengfa Electrical Appliance Co Ltd“ (Kinija) gaminamus pjūklus, kurių tipas –„Practyl/JS-HF-55-1“, importuojamus bendrovės „Adeo Service“ (Prancūzija) ir platinamus Ispanijoje bendrovės „Leroy Merlin“ (Ispanija);
            
         
               (2)
            
            
               pagal Direktyvą 2006/42/EB pjūklai pažymėti CE ženklu;
            
         
               (3)
            
            
               priemonės buvo imtasi dėl to, kad pjūklai neatitiko Direktyvos 2006/42/EB I priedo 1.3.2 punkte (Lūžimo rizika dirbant), 1.3.4 punkte (Rizika dėl paviršių, briaunų ir kampų), 1.4.1 punkte (Apsaugų ir apsauginių įtaisų bendrieji reikalavimai) ir 1.4.2 punkte (Specialieji reikalavimai apsaugams) nustatytų esminių sveikatos ir saugos reikalavimų, nes neišlaikė patvarumo bandymo ir yra rizika įsipjauti ir susižeisti į judamąsias dalis;
            
         
               (4)
            
            
               Ispanija informavo platintoją ir importuotoją apie trūkumus. Importuotojas pats ėmėsi būtinų priemonių reikalavimų neatitinkantiems gaminiams iš rinkos pašalinti;
            
         
               (5)
            
            
               remiantis turimais dokumentais bei pareikštomis pastabomis ir atsižvelgiant į veiksmus, kurių ėmėsi susiję subjektai, nustatyta, kad pjūklai, kurių tipas – „Practyl/JS-HF-55-1“ neatitinka Direktyva 2006/42/EB nustatytų esminių sveikatos ir saugos reikalavimų. Todėl tikslinga priemonę, kurios ėmėsi Ispanija, laikyti pagrįsta,
            
         PRIĖMĖ ŠĮ SPRENDIMĄ:
   1 straipsnis
   Priemonė, kurios ėmėsi Ispanija, siekdama uždrausti pateikti rinkai „Yongkang Hengfa Electrical Appliance Co Ltd“ gaminamus pjūklus, kurių tipas – „Practyl/JS-HF-55-1“, yra pagrįsta.
   2 straipsnis
   Šis sprendimas skirtas valstybėms narėms.
   
      Priimta Briuselyje 2015 m. liepos 1 d.
      
         
            Komisijos vardu
         
         Elżbieta BIEŃKOWSKA
         
            Komisijos narė
         
      
   
   
      (1)  OL L 157, 2006 6 9, p. 24.